Рајна Кошка-Хот

мини
Рајна Кошка-Хот (, ) — професорка по англиска книжевност, теоретичарка и книжевна преведувачка.

Животопис
Родена е во 1958 во Вуковар, Република Хрватска. Основно и средно образование завршила во Скопје, а на Катедрата за англиски јазик и книжевност при Филолошкиот факултет „Блаже Конески“ на Универзитетот „Св. Кирил и Методиј“ во Скопје дипломирала во 1981 година. Веднаш по дипломирањето се запишува на постдипломските студии по англиска книжевност на New York University во Њујорк, САД, каде и магистрира во 1983 година со тема од областа на современата британска драма („Женските ликови во подоцнежните драми на Харолд Пинтер“). За време на студиските престои во Единбург и Стратфорд на Авон, Велика Британија, работела на подготовката на докторската дисертација од областа на англиската ренесансна драма и феминистичката критичка теорија која ја одбранила во 1997 година, објавена како студија под наслов Метафората на дијамантот: студии за женскиот лик во англиската ренесансна драма (2004).  На Катедрата за англиски јазик и книжевност при Филолошкиот факултет во Скопје работи од 1984 година до денес, поминувајќи ги сите степени од стажант до редовен професор по англиска книжевност. 

Академска и педагошка дејност
Членка е на ЗАМ (Здружение на англисти на Македонија) коешто е и членка на ESSE (European Association for the Study of English/Европско здружение на англисти на универзитетско ниво), на Регионалната мрежа на родови/женски студии во Југоисточна Европа (Regional Network for Gender/Women’s Studies in Southeast Europe), дел од Европската платформа на жени-научници (European Platform for Women Scientists). Учествувала во тридневниот проект ”Gestation: A Collaborative Performance Art Workshop” (SubRosa Cyberfeminist Collective of Cultural Researchers). Сосновач е на ЗПРМ/МАТА  (Здружение на преведувачи на Македонија/Macedonian Translators Association), во чии рамки учествувала со колегите во работилницата за превод организирана по повод конкурсот BABYLON на ЕУ за награда за најдобар млад преведувач (организатори ЕУ Инфо Центар и ЗПРМ) во 2013 година.

Во рамките на нејзиниот стручен и научен интерес двапати е поканувана како предавач на Универзитет Евро-Балкан во Скопје во рамките на Школата за родови студии со предмети од областа на книжевноста и феминистичката критичка теорија, а четири години го предавала и предметот Шекспир и современи критички теории за студентите при Катедрата за општа и компаративна книжевност. На додипломските ги предава предметите Англиска ренесансна драма, Шекспир и англиската ренесана драма и Шекспир и современата британска драма, во рамките на кои се разгледува и културолошкиот контекст на овој период, како и современите препрочитувања на делата на Шекспир и начините на кои тие се адаптираат и метаморфозираат преку различни современи медиуми. На постидпломските и докторски студии предава предмети поврзани со англиската ренесансна драма, современата британска драма, феминистичката критичка и теорија и постмодерните критички теории. Во рамките на проектот 130 македонски автори во англиски превод била консултант за драма и преведувачка, а во проектот Ѕвездите на светската книжевност е ангажирана како авторка на поговори и преводи. Од 1993 година до денес со студентите на пошироката јавност ѝ презентирала повеќе од дваесет студентски сценски проекти поврзани со материјата што ја проучуваат. Во 2009 година на Републичкиот фестивал на аматерска драма ДАФ Кочани нивната претстава Shakespeare & Company: Страсни страданија е наградена со специјално признание, а студентскиот сценски проект подготвен следната година беше изведен по повод свеченото отворање на овој фестивал по покана, вон конкуренција.

Објавени книги
 Англиската поезија XVIII и XIX век. Учебно помагало (соавтор со И.К. Попоска и А. Илиева). Скопје: Филолошки факултет, 1999. 
 Различни гласови: антологија на современата британска драма. (Избор, предговор, биобиблиографија на авторите, белешки). Скопје: Магор, 2003.
 Метафората на дијамантот: студии за женскиот лик во англиската ренесансна драма. Скопје: Винсент Графика, 2004. 
 Англиска драма: ренесанса, современост, феминистичка теорија. Збирка објавени критичко-теоретски есеи. Скопје: Бигос, 2007. 
 Лексикон на теориски поими од феминистичката критика и родовата теорија. (Со Маја Бојаџиевска и Славица Србиновска). Скопје: Сигмапрес, 2010.

Објавени стручно-научни трудови (избор)

 ’Месечина на перница’: женскиот глас и гласот на текстот во романот Пиреј на П. М Андреевски. Гласове: Нова хуманистика на балканските аворки. Едиција Женски дискурси. Софија, Бугарија: СОНМ, 2007. 
 „Текст во текст, драма во драма: Шекспир и метаморфозата на изворот.“ Во Метатекст и метаморфоза. Скопје: Институт за класични студии/Катедра за општа и компаративна книжевност, 2008. 
 „Офелија и Дамата од Шалот: визуелизација на женскиот лик и глас како текст и како слика.“ Mirage (електронско списание) и во Годишен зборник на Филолошкиот факултет „Блаже Конески,“ Скопје, 2010. 
 „Вирџинија Вулф: во потрага по претходнички и наследнички.“ Поговор кон Сопствена соба и Три гвинеи. Скопје: КСЦ, 2011. 
 „Чекајќи го вистинскиот збор: осврт на природата на преводот како креативен процес.“ Скопје: Културен живот, 20102. 
 „Трагична повест за животот и смртта на Кристофер Марлоу и доктор Фаустус.“ Поговор кон препевот на Трагичната повест за животот и смртта на доктор Фаустус. Скопје: Магор, 2012. 
 „Мајсторот на Бернард Маламуд: како да се поправи светот?“. Поговор кон романот Мајсторот на Бернард Маламуд. Скопје: Магор, 20102. 
 “Bridging Cultural and Historical Gaps: How Appropriate is Appropriation” во Abha Singh, прир. Shakespearean Metamorphoses: Inter-Medial Transactions. University of New Delhi, India (во печат).

Објавени преводи (избор)
 Питер Шефер, Амадеус. Скопје: Културен живот, 1996. 
 Вирџинија Вулф, Сопствена соба. Скопје: Сигмапрес, 1999/ Скопје: КСЦ, 2013.
 Џон Стјуарт Мил, Потчинувањето на жените. Скопје: Сигмапрес, 1999/2013
 Харолд Пинтер, Ај’ уште по една. Скопје: Културен живот, 2001. 
 Карил Черчил, Најдевојки во Различни гласови: антологија на современата британска драма. Скопје: Магор, 2013.
 Антон Панов, Печалбари (превод од македонски на англиски јазик). Скопје: КСЦ, 2011. 
 Дејан Дуковски, Балканот не е мртов (превод од македонски на англиски јазик). Скопје: КСЦ, 2011. 
 Кристофер Марлоу, Трагичната повест за животот и смртта на доктор Фаустус. Скопје: Магор, 2012. 
 Семјуел Бекет, Чекајќи го Годо. Скопје: Магор, 2013.
 Том Стопард, Розенкранц и Гилденстерн се мртви. Скопје: Магор, 2014 (во печат).
 Том Стопард, Дог и Хамлет, Кахут и Магбет. Скопје: Магор, 2014 (во печат).
 Вирџинија Вулф, Кон светилникот. Скопје: Сигмапрес, 2014.
 Артур Милер, Смртта на трговскиот патник. Скопје: КСЦ, 2014.
 Артур Милер, Поглед од мостот. Скопје: КСЦ, 2014.
 Артур Милер, Сите мои синови. Скопје: КСЦ, 2014.
 Едвард Олби, Кој се плаши од Вирџинија Вулф?. Скопје: КСЦ, 2014 (во печат).

Надворешни врски

 http://www.mirage.com.mk/index.php/mk/avtori/101-196
 http://mata.mk/translatorprofiles
 www.proz.com/forum/macedonian/214238_Здружение_на_преведувачи_на_Република_Македонија_регистрирано.html

Категорија:Македонски преведувачи
Категорија:Професори на УКИМ